Այստեղ կուսակցության շարժառիթը հասկանալի է: Տարիներ շարունակ Քոչարյանը ՀՀԿ-ին փորձում էր համոզել, որ Սերժ Սարգսյանը հուսալի չէ համակարգի համար: Բայց Քոչարյանին չէին լսում: Ավելին, երբեմն հեգնում էին, քննադատում, թե ինչպես է համարձակվում կասկածի տակ դնել Սերժ Սարգսյանի անփոխարինելիությունը: Ապրիլի 23-ին սակայն ՀՀԿ-ն հայտնվեց լրիվ այլ վիճակում: 25-ի երեկոյան Սերժ Սարգսյանը հորդորեց լինել միասնական, ինչ որոշում էլ կայացնում են՝ լինել միասնական: Դրանով Սարգսյանն ըստ երեւույթին դարձյալ հիշեցնում էր իր ուղերձը, ակնարկելով, որ մնան իր հետ միասնական: Թե ինչու էր Սարգսյանի համար դա կարեւոր, այլ հարց է: Նա տասը տարի գործնականում ստիպված էր անընդհատ չեզոքացնել ականները, որ նրա տակ դնում էր Ռոբերտ Քոչարյանը: